Sügisel tuli korterisse filmigrupp. Üks tütarlaps kartis ilvest ja pererahvas palus teda minna teise tuppa, sest looma häirib, kui teda kardetakse. Ere valgustus tegi ilvese niigi ärevaks. Marilyn turtsus hirmunu peale, ja kui too ikka ära ei läinud, tuli ilves ligi ja võttis õrnalt hammastega tütarlapse põlvest kinni, vaadates talle küsivalt otsa. Ilves sai oma tahtmise: ebamugav inimene oli ta valdustest kadunud.